**Laura Katariina Mononen** (o.s. **Ahervo**, s. 5. lokakuuta 1984 Lohja) on Hämeenlinnan Hiihtoseuraa edustava uransa lopettanut suomalainen maastohiihtäjä ja MM-pronssimitalisti viestistä vuodelta 2017. Häntä valmensi Teemu Pasanen.

Mononen saavutti ensimmäiset maailmancupin pisteensä Kuusamossa marraskuussa 2011 oltuaan kolmen päivän kilpailusarjassa 28:s. Kymmenen parhaan joukkoon hän sijoittui ensimmäisen kerran oltuaan kymmenes Davosin 10 kilometrin perinteisen hiihtotavan kilpailussa joulukuussa 2014. Parhaimmillaan hän on sijoittunut viidenneksi Oslon 30 kilometrin perinteisen hiihtotavan yhteislähtökilpailussa helmikuussa 2016. Tour de Skillä 2015 hän oli kolmanneksi nopein Toblachin 15 kilometrin vapaan hiihtotavan takaa-ajokilpailun etappiajoissa. Tour de Skin 2016 kokonaiskilpailussa hän sijoittui yhdeksänneksi. Maailmancupkauden 2016–2017 kokonaiskilpailussa hän sijoittui kymmenenneksi.

Mononen hiihti ensimmäisen kerran aikuisten arvokilpailuissa 30-vuotiaana Falunin MM-kilpailuissa 2015 ja sijoittui vapaan hiihtotavan 10 kilometrillä 34:nneksi. Lahden MM-kilpailuissa 2017 hän hiihti viestissä kolmannen osuuden Suomen pronssia saavuttaneessa joukkueessa. Lisäksi hän oli yhdistelmäkilpailussa kolmastoista, 10 kilometrin perinteisen hiihtotavan kilpailussa neljästoista sekä 30 kilometrin vapaan hiihtotavan yhteislähtökilpailussa kahdeksastoista. Pyeongchangin olympialaisissa 2018 Mononen sijoittui 15 kilometrin yhdistelmäkilpailussa 19:nneksi ja 10 kilometrin vapaan hiihtotavan kilpailussa 23:nneksi. Seefeldin MM-kilpailuissa 2019 hän oli 15 kilometrin yhdistelmäkilpailussa 12:s, 10 kilometrin perinteisen hiihtotavan kilpailussa 14:s, 30 kilometrin vapaan yhteislähtökilpailussa 18:s, vapaan hiihtotavan sprintissä 54:s ja viestissä kuudes. Oberstdorfin MM-kilpailuissa 2021 hän sijoittui 30 kilometrin perinteisen hiihtotavan yhteislähtökilpailussa 16:nneksi, 15 kilometrin yhdistelmäkilpailussa 20:nneksi ja 15 kilometrin vapaan hiihtotavan kilpailussa 24:nneksi.

Mononen sijoittui hopealle Suomen mestaruusviestissä Kuopiossa 2011 ja pronssille samoissa kisoissa perinteisen tyylin 30 kilometrin matkalla. Parisprintissä hän sai SM-hopeaa Keuruulla 2012 ja kultaa viestissä ja pronssia vapaan tyylin 30 kilometrillä Imatralla 2012. Kontiolahdella 2013 hän sai hopeaa SM-viestissä ja pronssia parisprintissä. Vuonna 2014 hän voitti viestin Suomen-mestaruuden Vaajakoskella ja sai parisprintissä SM-pronssia Vantaalla. Vuonna 2015 hän saavutti Jämijärvellä SM-pronssia 15 kilometrin perinteisen hiihtotavan kilpailussa. Rukalla hän saavutti SM-hopeaa 30 kilometrin vapaan hiihtotavan kilpailussa sekä voitti viestin Suomen-mestaruuden ja sai pronssia parisprintissä. Vuonna 2016 hän sai Imatralla SM-pronssia vapaan hiihtotavan sprintissä ja 10 kilometrillä ja Rukalla SM-hopeaa 30 kilometrin perinteisen tyylin kilpailussa. Hän voitti viestin Suomen-mestaruuden ja sai parisprintissä pronssia. Vuonna 2017 hän saavutti SM-hopeaa 10 kilometrin perinteisen kilpailussa sekä pronssia vapaan sprintissä ja viestissä. Vuonna 2018 Vantaan SM-kilpailussa Mononen saavutti hopeaa 10 kilometrin vapaan hiihtotavan kilpailussa. Hän sai samana talvena SM-pronssia viestissä ja parisprintissä Vuonna 2019 hän sai Imatralla hopeaa vapaan hiihtotavan sprintissä ja Äänekoskella pronssia 10 kilometrin perinteisen hiihtotavan takaa-ajokilpailussa ja Ylitorniolla hopeaa 30 kilometrin vapaan hiihtotavan kilpailussa.. Lisäksi hän saavutti SM-hopeaa sekä viestissä että parisprintissä. Hän saavutti 2020 Vöyrillä hopeaa 10 kilometrin perinteisen hiihtotavan kilpailussa ja Pyhäjärvellä 2021 pronssia 10 kilometrin vapaan hiihtotavan kilpailussa.

Lisäksi hän on ollut kolmas Finlandia-hiihdossa naisten 50 kilometrillä vuonna 2010.

Yksityiselämä
-------------

Mononen on valmistunut Turun yliopistosta filosofian maisteriksi vuonna 2010 pääaineenaan biokemia. Hän on työskennellyt Lohjan kaupungilla terveystarkastajana. Mononen asuu Espoon Gumbölessä.

Mononen meni kesäkuussa 2013 naimisiin hiihtäjä Janne Monosen (s. 1983) kanssa. Myös Laura Monosen sisko Eeva Ahervo (s. 1989) tunnetaan SM-tason hiihtäjänä.

Lähteet
-------

1. 1 2 3 4 5 6 7 8  Laura Mononen Kansainvälinen hiihtoliitto (FIS).  (englanniksi)
2. ↑  Laura Mononen aikoo oppia viime kauden virheistään hevoskuuri.fi.  Arkistoitu 27.9.2013. Viitattu 23.9.2013.
3. ↑  Laura Mononen Tilastopaja (vaatii kirjautumisen, maksullinen palvelu).
4. ↑  Saarela, Anni: Nyt se on varmaa: MM-mitalisti Laura Mononen lopettaa uransa *Iltalehti.fi*.  11.5.2021. Viitattu 14.11.2021.
5. ↑  Teme Ski Team: Laura Ahervo (Arkistoitu – Internet Archive)
6. ↑  Roponen kiri Oulun Hiihtoseuran parisprintin mestariksi *yle.fi*.  29.1.2012. Viitattu 13.2.2012.
7. ↑  "Happo-Heikkiselle" vihdoin SM-kultaa - VHS vei SM-viestin *Ilta-Sanomat*. Viitattu 4.2.2020.
8. ↑  Laura Ahervo kruunasi SM – kilpailunsa pronssiin Yle Uutiset. Viitattu 4.2.2020.
9. ↑  SM-viestit, Kontiolahti, 2012-2013, 6.4.2013 *hiihtoliitto.fi*. Viitattu 21.12.2015.
10. ↑  SM-sprinttiviestit (P), 2012-2013, 5.4.2013 *hiihtoliitto.fi*. Viitattu 21.12.2015.
11. ↑  SM-hiihdot Jyväskylä, Vaajakoski, Naiset 3 × 5 km *huhtasuonhiihto2000.fi*.  Arkistoitu 24.9.2015. Viitattu 21.12.2015.
12. ↑  SM-hiihdot 2014 Vantaa *smvantaa.fi*.  Arkistoitu 22.12.2015. Viitattu 21.12.2015.
13. ↑  Hämeenlinnan Hiihtoseura voitti naisten SM-viestin *kestavyysurheilu.fi*.  28.3.2015.  Arkistoitu 22.12.2015. Viitattu 21.12.2015.
14. ↑  Lempäälä voitti naisten parisprintin Suomen mestaruuden *kestavyysurheilu.fi*.  27.3.2015.  Arkistoitu 22.12.2015. Viitattu 21.12.2015.
15. ↑  SM pitkät matkat (P), 2015–2016 Ruka, 10.4.2016 Suomen Hiihtoliitto. Viitattu 4.2.2020.
16. ↑  SM-hiihdot 29.-31.1.2016 Imatra *live.time4results.com*. Viitattu 4.4.2019.
17. ↑  SM-hiihdot 31.3.-2.4.2017 Kontiolahti *live.time4results.com*. Viitattu 4.4.2019.
18. ↑
19. ↑  SM-hiihdot ja Maastohiihdon Suomen Cup 6.-8.4.2018 Taivalkoski *live.time4results.com*. Viitattu 4.4.2019.
20. ↑  SM-hiihdot 12.-14.1.2018 Vantaa *live.time4results.com*. Viitattu 4.4.2019.
21. ↑  SM-Hiihdot ja maastohiihdon Suomen Cup 1.-3.2.2019 Imatra *live.time4results.com*. Viitattu 4.4.2019.
22. ↑  SM-Hiihdot ja maastohiihdon Suomen Cup 29.-31.3.2019 Äänekoski *live.time4results.com*. Viitattu 4.4.2019.
23. ↑  Husu, Atte: Vihdoinkin mitaleille.  *Urheilusanomat*, 2016, nro 5, s. 8.
24. ↑  Repo, Sirpa: Hiihtäjä Laura Mononen nousi uudelle tasolle – "Onko mitali epärealistinen" *lansivayla.fi*.  6.2.2015.  Arkistoitu 29.11.2016. Viitattu 3.2.2016.
25. ↑  Viljanen, Tero: Laura Mononen aikoo oppia viime kauden virheistään *Kestavyysurheilu.fi*.  23.9.2013.  Arkistoitu 29.11.2016. Viitattu 28.11.2016.
26. ↑  Heinonen, Ville: VHS:n naishiihtäjistä yksi pyrkii maailman parhaaksi, toinen keskittyy demoniensa kukistamiseen *Vantaansanomat.fi*.  13.1.2016. Viitattu 28.11.2016.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |